கரும்பு விவசாயிகளுக்கு தர வேண்டிய நிலுவை தொகை, வங்கிகளுக்கு சேர வேண்டிய பாக்கி தொகை ஆகியவற்றை வழங்கக்கோரி தமிழ்நாடு கரும்பு விவசாயிகள் சங்கம் சார்பில் திருப்புவனம் அருகே படமாத்தூரில் உள்ள தனியார் சர்க்கரை ஆலை முன்பு காத்திருப்பு போராட்டம் நடைபெற்றது. போராட்டத்திற்கு மாவட்ட செயலாளர் சக்திவேல் தலைமை தாங்கினார். விவசாய சங்க மாவட்ட தலைவர் ஜெயராமன் முன்னிலை வகித்தார். காத்திருப்பு போராட்டத்தில் முத்துராசா, ராமு, சதாசிவம், வக்கீல் செந்தில்வேல் உள்பட கரும்பு விவசாயிகள் ஏராளமானோர் கலந்துகொண்டனர்.